Aston Martin DB9

Aston Martin DB9 (2004–16) er en todørs sportsbil laget av engelske Aston Martin. Den har fire seter (2+2) og er en Grand tourer med god plass til bagasje. 

Den etterfulgte således Aston Martin DB7, som den også var ganske lik.  Den var tegnet av danske Henrik Fisker (født 1963) og fikk det Aston kaller «Svanesvingdører» – de løfter seg litt opp i 12 graders vinkel når de åpnes for unngå fortauskanter.David Dowsey, Aston Martin: Power, beauty and soul, s. 297, Peleus Press, 2007 Modellnavnet "DB" er etter David Brown som eide fabrikken, og DB9 ble da også den første produsert ved nyfabrikken i Gaydon i Warwickshire. 

DB9 coupe hadde 6-liters V12 motor på 450 hk. Den var en 12 kilo lettere variant av den som satt i DB7 vantage og "storebror" Aston Martin V12 Vanquish.  Den kunne fås med 6-trinns manuel gir (Graziano) eller 6-trinns ZF automatgir. Ellers ble DB9 den første som fikk VH-plattform (for vertikal/horisontal) i aluminium, forøvrig levert av Norsk Hydro og brukt til "lillebror" Aston Martin V8 Vantage (2005) som kom året efter.Trygve Larsen, Full rulle for Hydro i Dagens Næringsliv den 2. september 2003.  Den ble da både lettere og mere vridningsstiv enn forgjengeren Aston Martin DB7.  I Norge ble DB9 solgt av firmaet Insignia i Oslo, som i 2004 rapporterte at alle 4 ble solgt.Luksussalget mer enn doblet i Aftenposten den 16. juni 2004. Kona til Kjell Inge Røkke eide en DB9.Tre konebiler i VG den 6. november 2007.

DB9 Volante var en cabriolet lansert på Detroitmessen i 2004, mens DBR9 fra 2005 var en raserutgave for internasjonale GT-løp med teamet Prodrive. Den vant sin klasse på Sebring og Silverstone og vant GT1-klassen i Le Mans 2007. DB9 LM (69 eks.) fra 2008 hadde mer sportslig utseende for å markere dette.  DBR59 var en GT-løpsbil for nasjonale og lokale løp. 

I 2008 ble motoreffekt hevet til 476 hk og interiøret flyttet om på.  I 2011 kom spesialutgavene DB9 Carbon Black, Morning Frost og Quantum Silver som hadde svarte, hvite og sølv fargekombinasjoner. I 2013 ble framlyktene større og fikk LED.  I sitt siste produksjonsår 2016,Michael Harvey, Aston Martin bids farewell to the DB9  i britiske The Telegraph den 25. juni 2015.   ble den kalt DB9 GT og fikk 30 flere hk (til 540 hk). Utgaven DB9 GT Bond (150 eks.) fra 2015 hadde diverse klistremerker som markerte Spectre, den 20. filmen med James Bond.DB9GT Bond  fra fabrikkens egne websider. Fra 2017 etterfølges den av Aston Martin DB11, i og med at DB10 ble brukt for de 10 bilene i nevnte film Spectre.

 Referanser 

 Eksterne lenker 


DB9
Kategori:Bilmodeller introdusert i 2004